cyanic-selkie/wikianc huggingface dataset:
சின்ன பாப்பா பெரிய பாப்பா
நடிகர்களின் தேர்வு
மூன்றாம் பருவத்தில் சின்னப்பாப்பா கதாபாத்திரத்தில் நடிகை சீமா மற்றும் பெரியப்பப்பா கதாபாத்திரத்தில் தொலைக்காட்சி நடிகை பல்லவி மேனன் என்பவர் நடித்துள்ளார். இந்த தொடரில் புது கதாபாத்திரத்தில் பெரியப்பாவின் மகனாக பிச்சா என்ற கதாபாத்திரத்தில் புதுமுக குழந்தை நட்சத்திரம் நடித்துள்ளார். சின்னப்பாப்பாவின் கணவன் கதாபாத்திரத்தில் வாசு விக்ரம் நடிக்க, பெரியப்பப்பாவின் கணவன் கதாபாத்திரத்தில் நடிகர் சாம்ஸ் நடித்துள்ளார்கள்.
ஆதி இலங்கையில் இந்துமதம்
ஆதி இலங்கையில் இந்துமதம் என்பது இலங்கையின் வரலாற்றுப் பேராசிரியரும், தொல்பொருள் ஆய்வாளருமான கா. இந்திரபாலா அவர்கள் எழுதிய ஒரு நூலாகும்.
நூல் விளக்கம்
இலங்கையில் பௌத்தம் தோன்றி வேரூன்றிப் பரவும் முன்னரே இலங்கை தீவில் சைவ சமயம் நிலைபெற்றிருந்தது என்பதனை விவரித்த எழுதப்பட்ட நூலாகும். இருப்பினும் ஆதி இலங்கையில் வாழ்ந்த சைவ சமயத்தவர், சைவ சமயக் கோயில்கள் பற்றிய இலக்கிய ஆதாரங்கள் பேணப்படாத நிலையில், தொல்பொருள் ஆய்வும் எல்லாவிடங்களிலும் முழுமையாக இதுவரை செய்யபாடாத நிலையில், கிடைக்கப்பெற்ற சான்றுகளை முன்வைத்து மட்டுமே நூல் எழுதப்பட்டுள்ளது என்பதை நூலாசிரியர் குறித்துள்ளார். இருப்பினும் இலங்கையில் சைவ சமயம் நிலைபெற்றிருந்தற்கான காரணிகளையும், அனுராதபுர அரசுகள் தோன்றிய காலம் தொடக்கம் மன்னர்களின் பெயர் வழங்கல் முறைகளை ஆய்வுசெய்து, பாளி மொழியில் செய்யுள் வடிவில் பாடப்பட்ட மகாவம்சம், தீபவம்சம் போன்ற நூல்கள் உட்பட பல செய்யுள்களை மேற்கோள் காட்டியும், கல்வெட்டுகளில் காணப்பட்ட வாசங்களைச் சான்றுகோள்களாக வழங்கியும் நூல் எழுதப்பட்டுள்ளது.
வெளியிணைப்பு
பகுப்பு:இலங்கையில் இந்து சமயம் பகுப்பு:இலங்கையின் வரலாற்று நூல்கள் பகுப்பு:ஈழத்து வரலாற்றியல் தமிழ் நூல்கள்
டவாவோ பிராந்தியம்
டவாவோ பிராந்தியம் (Davao Region) என்பது பிலிப்பீன்சின் 17 பிராந்தியங்களுள் ஒன்றாகும். இது பிராந்தியம் பிராந்தியம் XI எனக் குறிக்கப்படுகின்றது. இது ஐந்து மாகாணங்களைக் கொண்டுள்ளது. இதன் பிராந்தியத் தலைநகரம் டவாவோ நகரம் ஆகும். இதன் பரப்பளவு 20,244 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 4,468,563 ஆகும்.
மேற்கோள்கள்
பகுப்பு:பிலிப்பீன்சின் பிராந்தியங்கள்
சிவபுராணம் (பக்கவழி நெறிப்படுத்தல்)
சிவபுராணம் என்ற தலைப்பிலுள்ள கட்டுரைகள்.
சிவபுராணம் - மாணிக்கவாசகர் எழுதிய திருவாசகத்தின் ஒரு பகுதி
சிவ புராணம் - பதினெண் புராணங்களில் ஒன்று
சிவபுராணங்கள் - சிவபெருமானது பெருமைகளைக் கூறும் புராணங்கள்
1534 இல் இந்தியா
1534 இல் இந்தியாவில் நடந்த நிகழ்வுகள்.
மேலும் காண்க
பகுப்பு:1534 பகுப்பு:1530களில் இந்தியா
அவடத்தூர்
அவடத்தூர் (ஆங்கிலம்:Avadattur), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 8982 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். அவடத்தூர் மக்களின் சராசரி கல்வியறிவு 53% ஆகும், இதில் ஆண்களின் கல்வியறிவு 62%,  பெண்களின் கல்வியறிவு 42% ஆகும். இது இந்திய தேசிய சராசரி கல்வியறிவான 59.5% விட குறைந்ததே. அவடத்தூர் மக்கள் தொகையில் 12% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
மேயர் முனுசாமி விளையாட்டு மைதானம்
மேயர் முனுசாமி விளையாட்டு மைதானம் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரம்பூர் புறநகர்ப் பகுதியில் அமைந்துள்ள ஒரு விளையாட்டு மைதானம் ஆகும்.
கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள மேயர் முனுசாமி விளையாட்டு மைதானத்தின் புவியியல் ஆள்கூறுகள் 13.10925°N, 80.23482°W (அதாவது, 13°06'33.3"N, 80°14'05.3"E) ஆகும்.
வெளி இணைப்புகள்
பகுப்பு:விளையாட்டு அரங்குகள்
வீகோவ்கென், நியூ செர்சி
வீகோவ்கென் ( Weehawken ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஹட்சன் கவுன்டியில் அமைந்துள்ள ஒரு ஆகும்.
பரப்பளவு
2010இன் மதிப்பீட்டின் அடிப்படையில் இது 6,213 சதுர கிலோ மீற்றர் பரப்பளவைக் கொண்டுள்ளது. இதில் 0.68 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 1.48 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை நகரியம் ஆகும். வீகோவ்கென் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 0.80 குடிமக்கள் ஆகும்.
மேற்கோள்கள்
பகுப்பு:ஹட்சன் மாவட்ட நகரங்கள்
தமிழீழ விடுதலைக்கான மாணவர் கூட்டமைப்பு
தமிழீழ விடுதலைக்கான மாணவர் கூட்டமைப்பு என்பது ஈழத்தமிழர் உரிமைகளுக்காக போராடுவதை நோக்கமாகக் கொண்ட ஒரு மாணவர் அமைப்பு ஆகும். தமிழகத்தின் பல கல்லூரிகளின் மாணவர்கள் ஒன்றிணைந்து இந்த அமைப்பை உருவாக்கி உள்ளார்கள். இந்த மாணவர் அமைப்பு மார்ச்சு 2013 எதிர்ப்புப் போராட்ட காலப் பகுதியில் உருவாக்கப்பட்டது.
இந்த அமைப்புக்கும் திமுக வின் தமிழ் ஈழ ஆதரவாளர் அமைப்புக்கும் எந்தத் தொடர்பும் இல்லை என்றும், அவர்கள் தமிழ் ஈழ ஆதரவாளர் அமைப்பை ஆதரிக்கவில்லை என்றும், இந்த அமைப்பு அரசியல் கட்சி சாராத அமைப்பாக செயல்படும் என்று கூறியுள்ளது.
ஐ.நாவில் இந்தியா எந்தவித முன்னெடுப்புக்களையும் செய்யாததைத் தொடர்ந்து இவர்கள் "இந்தியாவிற்கு எதிரான காலவரையற்ற ஒத்துழையாமை இயக்கம்" ஒன்றைத் தொடங்கினார்கள்.
மேற்கோள்கள்
பகுப்பு:தமிழ் மாணவர்கள்
சன்ரைசர்ஸ் ஐதராபாத்
சன்ரைசர்ஸ் ஹைதராபாத் என்பது இந்திய கிரிக்கெட் வாரியத்தால் தொடங்கப்பட்ட இந்தியன் பிரீமியர் லீக் எனப்படும் இருபது20 துடுப்பாட்டப் போட்டித் தொடரின் ஹைதராபாத் உரிமைக்குழுவின் பெயராகும். அணியின் தலைவராக சோஃப்த் ஆப்ரிக்கா நாட்டின் எய்டன் மார்க்ரம் மற்றும் அணியின் பயிற்றுவிப்பாளராக பிரைன் லாரா ஆகியோர் செயல்படுகின்றனர்.
உரிமைக்குழு வரலாறு
சன்ரைசர்ஸ் ஹைதராபாத் அணி டெக்கான் சார்ஜர்ஸ் அணிக்கு மாற்றாக 25 அக்டோபர் 2012 முதல் இந்திய கிரிக்கெட் வாரியத்தால் நியமிக்கப்பட்டது. பழைய டெக்கான் சார்ஜர்ஸ் அணியின் வீரர்கள், சன்ரைசர்ஸ் ஹைதராபாத் அணிக்காக விளையாடினர். 2016 ஆம் ஆண்டு இவ்வணி இறுதிப்போட்டியில் வென்று வாகை சூடியது. கலாநிதி மாறனின் மகள் காவ்யா மாறன் சன்ரைசர்ஸ் ஹைதராபாத் அணியின் உரிமையாளராக உள்ளார்.
2016–2020: முதல் பட்டம் மற்றும் தொடர்ச்சியான பிளேஆஃப் தகுதி
2016 சீசனுக்காக, ஐதராபாத் அணி 15 வீரர்களைத் தக்கவைத்து, ஒன்பது வீரர்களை விடுவித்தது. ஏலத்திற்குப் பிறகு, இரண்டு வீரர்களை வர்த்தகம் செய்தது. சன்ரைசர்ஸ் ஹைதராபாத் அணி 2016 ஐபிஎல் இறுதிப்போட்டியில் ராயல் சேலஞ்சர்ஸ் பெங்களூரு அணியை தோற்கடித்து பட்டம் வென்றது. இது அவர்களின் முதல் மற்றும் தற்போதுவரை உள்ள ஒரே பட்டமாகும். இப்பருவத்தில் அதிக இலக்குகளை வீழ்த்தியவருக்கு வழங்கப்படும் பர்பிள் கேப்பை வென்ற முதல் சன்ரைசர்ஸ் ஹைதராபாத் வீரர் என்ற பெருமையை புவனேஷ்வர் குமார் பெற்றார்.
2017 சீசனுக்காக, சன்ரைசர்ஸ் அணி 17 வீரர்களைத் தக்க வைத்துக் கொண்டது, மேலும் 2016இல் சாம்பியன் பட்டம் வென்ற அணியில் இருந்து ஆறு பேரை விடுவித்தது. குழுநிலைச் சுற்று முடிவில் புள்ளிப்பட்டியலில் 3வது இடத்தைப் பிடித்தது. பெங்களூரு எம்.சின்னசாமி ஸ்டேடியத்தில் நடந்த வெளியேற்றுதல் போட்டியில் கொல்கத்தா நைட் ரைடர்ஸ் அணிக்கு எதிராக தோல்வியடைந்தது. அந்த அணி 20 ஓவர்களில் 128-7 ரன்களுக்கு குறைவான ரன்களை எடுத்தது, ஆனால் கொல்கத்தா நைட் ரைடர்ஸ் இன்னிங்ஸ் மழை காரணமாக வெறும் 6 ஓவர்களாகக் குறைக்கப்பட்டது. திருத்தப்பட்ட ஓட்ட இலக்கு 48 ஆக இருந்தது, நைட் ரைடர்ஸ் ஏழு விக்கெட்டுகள் வித்தியாசத்தில் வென்றது. புவனேஷ்வர் குமார் ஊதா நிற தொப்பியை தக்கவைத்துக் கொண்டார். டேவிட் வார்னர் அதிக ஓட்டங்களை எடுத்த வீரருக்கு வழங்கப்படும் ஆரஞ்சு நிற தொப்பியை வென்றார்.
2018 சீசனில், சென்னை சூப்பர் கிங்ஸ் மற்றும் ராஜஸ்தான் ராயல்ஸ் அணிகள் 2013 ஐபிஎல் சூதாட்ட ஊழலில் தங்கள் வீரர்களின் தொடர்பு காரணமாக போட்டியில் இருந்து இரண்டு ஆண்டுகள் இடைநீக்கம் செய்யப்பட்ட பின்னர் போட்டித் தொடரில் மீண்டும் சேர்க்கப்பட்டன. ஒவ்வொரு ஐபிஎல் அணியும் அதிகபட்சமாக ஐந்து வீரர்களைத் தக்கவைத்துக் கொள்ளலாம் என ஐபிஎல் நிர்வாகக் குழு முடிவு செய்தது. சன்ரைசர்ஸ் ஐதராபாத் அணி இரண்டு வீரர்களை மட்டும் தக்க வைத்துக் கொண்டது மற்றும் மீதமுள்ள அனைத்து வீரர்களையும் அணியில் இருந்து விடுவித்தது. ஏலத்தில் தங்கராசு நடராசன், சந்தீப் ஷர்மா, மனீஷ் பாண்டே உள்ளிட்ட வீரர்களை வாங்கியது. டேவிட் வார்னர் 28 மார்ச் 2018 அன்று கேப்டன் பதவியில் இருந்து விலகினார், மேலும் ஆஸ்திரேலிய அணியில் பந்தை சேதப்படுத்திய சர்ச்சையைத் தொடர்ந்து அவர் ஐபிஎல் 2018இல் டேவிட் வார்னர் விளையாட அனுமதிக்கப்பட மாட்டார் என்று பிசிசிஐ அறிவித்தது. மார்ச் 29 அன்று, நியூசிலாந்து கேப்டன் கேன் வில்லியம்சன் 2018 சீசனுக்கான சன்ரைசர்ஸ் ஐதராபாத் அணியை வழிநடத்த தேர்வு செய்யப்பட்டார். மார்ச் 31 அன்று, தடை செய்யப்பட்ட டேவிட் வார்னருக்கு மாற்றாக இங்கிலாந்து பேட்ஸ்மேன் அலெக்ஸ் ஹேல்ஸ் அறிவிக்கப்பட்டார். SRH 2018 சீசனை இறுதிப் போட்டியில் சென்னை சூப்பர் கிங்ஸிடம் தோல்வியுற்றது. வில்லியம்சன் 735 ரன்களுடன் ஆரஞ்சு நிற தொப்பியை வென்றார்.
2019 சீசனுக்கு முன்னதாக, ஷாபாஸ் நதீம், விஜய் சங்கர் மற்றும் அபிஷேக் ஷர்மா ஆகியோரை பெறும் நோக்கில் ஷிகர் தவானை டெல்லி கேப்பிட்டல்ஸுக்கு சன்ரைசர்ஸ் அணி வர்த்தகம் செய்தது. சன்ரைசர்ஸ் அணி 17 வீரர்களைத் தக்கவைத்து ஒன்பது வீரர்களை விடுவித்தது. ஏல நாளில் (18 டிசம்பர் 2018), சன்ரைசர்ஸ் அணி மூன்று புதிய வீரர்களை வாங்கியது; மேலும் ஜானி பேர்ஸ்டோவ், மார்ட்டின் கப்டில் மற்றும் விருத்திமான் சாஹா ஆகியோர் முதலில் விடுவிக்கப்பட்ட பின்னர் ஏலத்தில் திரும்பவும் வாங்கப்பட்டனர். பந்தை சேதப்படுத்திய சர்ச்சையின் காரணமாக 2018 பருவத்தில் பங்கேற்க பிசிசிஐயால் தடை செய்யப்பட்ட டேவிட் வார்னர் 24 மார்ச் 2019 அன்று ஐபிஎல்-க்கு மீண்டும் திரும்பினார். கேன் வில்லியம்சன் கேப்டனாகவும், புவனேஷ்வர் குமார் துணை கேப்டனாகவும் செயல்பட அணி நிர்வாகம் முடிவு செய்தது. சீசன் தொடங்குவதற்கு முன், வில்லியம்சன் காயத்தால் பாதிக்கப்பட்டிருந்தார், எனவே கொல்கத்தா நைட் ரைடர்ஸுக்கு எதிரான முதல் ஆட்டத்திலும் மூன்றாவது ஆட்டத்தில் இருந்து ஆறாவது ஆட்டம் வரையிலும் புவனேஷ்வர் குமார் அணியை வழிநடத்தினார். SRH 2019 சீசனை 6 வெற்றிகள் மற்றும் 9 தோல்விகளுடன் இப்பருவத்தை முடித்தது. விசாகப்பட்டினத்தில் உள்ள டாக்டர் ஒய். எஸ். ராஜசேகர ரெட்டி ஏசிஏ-விடிசிஏ கிரிக்கெட் ஸ்டேடியத்தில் நடந்த வெளியேற்றுதல் போட்டியில் டெல்லி கேப்பிடல்ஸுக்கு எதிராக தோல்வியடைந்தனர். டேவிட் வார்னர் ஆரஞ்சு நிற தொப்பியை வென்றார்.
2020 ஏலத்திற்கு முன்னதாக, சன்ரைசர்ஸ் 18 வீரர்களைத் தக்க வைத்துக் கொண்டது மற்றும் 5 வீரர்களை விடுவித்தது. ஏல நாளில் (19 டிசம்பர் 2019), தங்கராசு நடராசன், மிட்செல் மார்ஷ் மற்றும் பிரியம் கார்க் உள்ளிட்ட 7 புதிய வீரர்களை சன்ரைசர்ஸ் அணி வாங்கியது. சன்ரைசர்ஸ் அணியில் புதிதாக ட்ரெவர் பெய்லிஸ் மற்றும் பிராட் ஹாடின் ஆகியோர் முறையே தலைமை பயிற்சியாளர் மற்றும் உதவி பயிற்சியாளராக நியமிக்கப்பட்டனர். 27 பிப்ரவரி 2020 அன்று, கேன் வில்லியம்சனுக்குப் பதிலாக டேவிட் வார்னர் சன்ரைசர்ஸ் ஐதராபாத் அணியின் கேப்டனாக மீண்டும் நியமிக்கப்பட்டார். 2020ஆம் பருவத்தை 8 வெற்றிகள் மற்றும் 8 தோல்விகளுடன் முடித்த சன்ரைசர்ஸ் அணி, இறுதிப்போட்டிக்கு முந்தைய தகுதிச்சுற்றில் டெல்லி கேப்பிடல்ஸ் அணியிடம் தோல்வியுற்றனர்.
2022
2022 சீசனுக்கான மெகா ஏலத்திற்கு முன்னதாக சன்ரைசர்ஸ் ஐதராபாத் அணி, கேன் வில்லியம்சன், அப்துல் சமத் மற்றும் உம்ரான் மாலிக் ஆகிய மூவரையும் தக்கவைத்துக் கொண்டது. ஏலத்தில் தங்கராசு நடராசன், புவனேசுவர் குமார், அபிஷேக் ஷர்மா, பிரியம் கர்க் உள்ளிட்ட சன்ரைசர்ஸ் அணியின் முன்னாள் வீரர்களையும், வாஷிங்டன் சுந்தர், நிக்கோலஸ் பூரன், எய்டென் மார்க்ரம், ராகுல் திரிப்பாட்டி உள்ளிட்ட புதிய வீரர்களையும் வாங்கியது.
மேற்கோள்கள்
பகுப்பு:இந்தியன் பிரீமியர் லீக் அணிகள் பகுப்பு:இருபது20 துடுப்பாட்ட அணிகள் பகுப்பு:சன் குழுமம்
கோத்தா கினபாலு பன்னாட்டு வானூர்தி நிலையம்
கோத்தா கினபாலு பன்னாட்டு வானூர்தி நிலையம் ; (ஆங்கிலம்: Kota Kinabalu International Airport (KKIA); மலாய்: Lapangan Terbang Antarabangsa Kota Kinabalu) என்பது மலேசியா, சபா மாநிலத்தின் கோத்தா கினபாலு மாநகரில் அமைந்துள்ள ஒரு பன்னாட்டு வானூர்தி நிலையம் ஆகும்.
இந்த வானூர்தி நிலையம், சபா மாநிலத்தின் மேற்கு கரை மக்களுக்கும்; உட்பகுதி மக்களுக்கும்; வானூர்திச் சேவையை வழங்கும் வானூர்தி நிலையமாக விளங்குகிறது. உள்நாட்டுச் சேவை; வெளிநாட்டுச் சேவை என இரு வகையான சேவைகளை வழங்கி வருகிறது.
பொது
கோலாலம்பூர் பன்னாட்டு விமான நிலையத்திற்குப் பிறகு மலேசியாவின் இரண்டாவது பரபரப்பான விமான நிலையம் என்றும்; போர்னியோ தீவின் பரபரப்பான விமான நிலையம் என்றும் சொல்லப் படுகிறது.
இந்த வானூர்தி நிலையம், ஆசியா-பசிபிக் வட்டாரத்தில் உள்ள பெரும்பாலான முக்கிய வானூர்தி மையங்களுக்கு நல்ல இணைப்புகளைக் கொண்டுள்ளது. இது ஒரு நடுத்தர அளவிலான வானூர்தி நிலையம்.
வரலாறு
1943-ஆம் ஆண்டு, இரண்டாம் உலகப் போரின் போது ஜப்பானியர் இராணுவத்தால் இந்த வானூர்தி நிலையம் கட்டப்பட்டது. ஓர் இராணுவ வானூர்தி நிலையமாக தன் வரலாற்றைத் தொடக்கியது. அப்போது அது ஜெசல்டன் வானூர்தித் திடல் (Jesselton Airfield) என்று அழைக்கப்பட்டது.
ஜெசல்டன் என்று கோத்தா கினாபாலு அப்போது அழைக்கப்பட்டது. இரண்டாம் உலகப் போரின் முடிவில், நேச நாட்டுப் படைகளால், இந்த வானூர்தி நிலையம் கடுமையான குண்டுவீச்சுகளுக்கு உள்ளாகியது.
மலேசியா-சிங்கப்பூர் ஏர்லைன்ஸ்
போருக்குப் பிறகு, வடக்கு போர்னியோவின் சிவில் விமானப் போக்குவரத்துத் துறை (Department of Civil Aviation - DCA) விமான நிலையத்தின் செயல்பாடு மற்றும் பராமரிப்பை எடுத்துக் கொண்டது. வடக்கு போர்னியோ என்பது இப்போதைய சபா மாநிலம் ஆகும்.
வழக்கமான பயணிகள் சேவை 1949 மே மாதம் தொடங்கியது. சிங்கப்பூரில் இருந்து கூச்சிங் மற்றும் லபுவான் வழியாக மலாயன் ஏர்வேஸ் வானூர்தி (Malayan Airways) நிறுவனத்தின் மூலமாக அந்தச் சேவையைத் தொடக்கப்பட்டது.
கெத்தே பசிபிக் வானூர்தி நிறுவனம்
1950-ஆம் ஆண்டு வாக்கில் கெத்தே பசிபிக் வானூர்தி நிறுவனம், ஹாங்காங் மணிலா சேவையைத் தொடங்கியது. அப்போது அந்த நிறுவனத்தின் விமானங்களுக்கான நிறுத்தமாக இந்தக் கோத்தா கினபாலு வானூர்தி நிலையம் செயல்பட்டது.
ஓடுபாதை மறுசீரமைக்கப்பு
1953-ஆம் ஆண்டில், சபா ஏர்வேஸ் லிமிடெட் (Sabah Airways Limited) நிறுவனத்தின் மூலமாக ஓர் உள்நாட்டு விமானச் சேவை உருவாக்கப்பட்டது. அந்தச் சேவையில் சண்டக்கான், கூடாட், ரானாவ், கெனிங்காவ், தாவாவ் ஆகிய நகரங்கள் இணைக்கப்பட்டன.
1957-ஆம் ஆண்டில், அசல் புல்வெளி ஓடுபாதை ஆஸ்பால்ட் பொருட்களால் மறுசீரமைக்கப்பட்டது. மற்றும் ஒரு புதிய முனையம் கட்டப்பட்டது.
வரலார்றுத் தடங்கள்
1959-ஆம் ஆண்டில், ஓடுபாதை 1,593 மீட்டராக நீட்டிக்கப்பட்டது
1963-ஆம் ஆண்டில், ஓடுபாதை மேலும் வலுப்படுத்தப்பட்டு 1,921 மீட்டராக நீட்டிக்கப்பட்டது.
1970 - 1980-ஆம் ஆண்டுகளில், ஓடுபாதையின் மறுபுறத்தில் ஒரு புதிய முனையக் கட்டிடம் கட்டப்பட்டது. கிட்டத்தட்ட அனைத்து வணிக விமானங்களும் இந்த புதிய முனையத்திற்கு மாற்றப்பட்டன. பின்னர், அசல் முனையம் ஏர்போர்ட் லாமா சாய்ந்த எழுத்துக்கள்(Airport Lama) ("பழைய விமான நிலையம்") என அறியப்பட்டது.
1992-ஆம் ஆண்டில், கோத்தா கினபாலு வானூர்தி நிலையத்தின் நிர்வாகம்; மற்றும் செயல்பாடுகள்; மலேசிய வானவூர்தி நிலையங்கள் நிறுவனத்தின் கீழ் வந்தன.
மேலும் காண்க
பகுப்பு:சபா பகுப்பு:மலேசிய வானூர்தி நிலையங்கள்
பள்ளியக்ரஹாரம் மாரியம்மன் கோயில்
பள்ளியக்ரஹாரம் மாரியம்மன் கோயில் தமிழ்நாட்டில் தஞ்சாவூர் மாவட்டம், பள்ளியக்ரஹாரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிள்ளையார், மாரியம்மன், துர்க்கை, பலிபீடம் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் பால் குடவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஐந்தாவது மருத்துவர்
ஐந்தாவது மருத்துவர் (ஃபிப்த் டாக்டர் Fifth Doctor) என்பது பிபிசி தொலைக்காட்சியில் வெளியான  அறிவியல் புனைகதை தொலைக்காட்சித் தொடரான  டாக்டர் ஹூவில் உள்ள  கதைமாந்தரின் பெயர் ஆகும். பீட்டர் டேவிசன் என்பவர் இந்தக் கதாப்பாத்திரத்தில் நடித்திருந்தார்.
கண்ணோட்டம்
இதற்கு முந்தைய மருத்துவராக நடித்த டாம் பேக்கர், நான்காவது மருத்துவர் தொடரில் இருந்து விலகுவதாக பிபிசி தெரிவித்தது. பின்னர், நிகழ்ச்சியின் தயாரிப்பாளர்கள் அடுத்த தொடரில் நடிக்கும் இந்தக் கதாப்பத்திரம் முந்தைய நடிகரின் தோற்றத்தில் இருந்து வேறுபட்டிருக்க வேண்டும் அதே சமயத்தில் அவர் மக்களில்டம் ஏற்கனவே சற்று அறிமுகம் கொண்டவராக இருத்தல் வேண்டும் எனவும் நினைத்தது. பிபிசியின் மற்றொரு தொடரான ஆல் கிரியேச்சர்ஸ் கிரேட் அண்ட் ஸ்மால் என்பதில் டிரிஸ்டன் பார்னன் எனும் கதாப்பத்திரத்தில் நடித்த பீட்டர் டேவிசன் என்பவர் பரவலாக கவனம் பெற்றார். அதனால் அவரை இந்தக் கதாப்பத்திரத்தில் நடிக்க தயாரிப்பாளர்களான ஜான் நாதன் -டர்னர் வரி ஆகிய இரு தயாரிப்பாளர்களும் தீர்மானித்தனர். ஃபிப்த் டாக்டரின் சகாப்தம் என்பது "அடிப்படைகளுக்குத் திரும்பு" எனும்  அணுகுமுறையால்  பரவலாக அறியப்பட்டது.மேலும் சில நகைச்சுவை மற்றும் சில நேரங்களில் வரும் திகில் மற்றும் அறிவியல் துல்லியத் தன்மை ஆகியவை இந்தத் தொடரில் இருக்க வேண்டும் என இதன் தயாரிப்பாளர்களான ஜான் நாதன்-டர்னர் ஆகியோர் ஊக்குவித்தனர்.
சிறுகதைகள்
டாக்டர் ஹூவின் இருபதாம் ஆண்டினை சிறப்பிக்கும் வகையில் எரிக் சவார்டு என்பவர் எழுதிய ''பெர்த் ஆஃப் ரெனெகெட் எனும் நூலில் இந்தக் கதாப்பத்திரம் இடம்பெற்றது. டேவிட் ஜெ. ஹோவ் என்பவர் எழுதிய பெர்த் ஃபேசினேசன் எனும் சிறுகதை, பால் கார்னல் என்பவர் எழுதிய டிகலாக் எனும் சிறுகதை, டேனியல் பிலித் என்பவர் எழுதிய டிகலாக் 2எனும் சிறுகதை, கிரெய்க் ஹின்டன் என்பவர் எழுதிய டிகலாக் 3 எனும் சிறுகதை,ஜேக்கி மார்ஷல்  என்பவர் எழுதிய பெர்த் டிகலாக் 3 எனும் சிறுகதையில் இந்தக் கதாப்பத்திரம் இடம்பெற்றுள்ளது.''
சான்றுகள்
பகுப்பு:கதை மாந்தர்கள்
இம்ரானா வன்புணர்வு வழக்கு
இம்ரானா வன்புணர்வு வழக்கு என்பது இந்தியாவில் 28 வயதான இம்ரானா தனது மாமனாரால் வன்புணர்வு செய்யப்பட்ட வழக்காகும்.
காலநிலை
இம்ரானா வன்புணர்வு வழக்கின் காலநிலைகள்:
மேற்கோள்கள்
பகுப்பு:இந்திய வன்புணர்வு வழக்குகள் பகுப்பு:இந்தியாவில் வழக்குகள் பகுப்பு:இந்தியாவில் இசுலாம் பகுப்பு:உத்திரப்பிரதேச வரலாறு (1947- தற்போதுவரை)
வெலிவிட்டிய திவித்துரை பிரதேச செயலாளர் பிரிவு
வெலிவிட்டிய திவிதுரை பிரதேச செயலாளர் பிரிவு (Welivitiya-Divithura Divisional Secretariat, වැලිවිටිය ‐ දිවිතුර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 20 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 29123 ஆகக் காணப்பட்டது.
பொமல்ஹோட்
வயது
பொமல்ஹோட் ஓர் இளம் விண்மீனாகக் கருதப்படுகிறது. இதன் வயது கிட்டத்தட்ட 200 முதல் 300 மில்லியன் ஆண்டுகள் ஆகும். இதன் வாழ்வுக்காலம் ஒரு பில்லியன் ஆண்டுகள் மட்டுமே. இதன் மேற்பரப்பின் வெப்பநிலை 8,500 K (14,840 °F/8,230 °C). சூரியனுடன் ஒப்பிடும்போது இதன் திணிவு 2.3 மடங்கும், ஒளிர்வு 15 மடங்கும், விட்டம் 1.7 மடங்கும் ஆகும்.
தொகுதி
2008, நவம்பர் 13 இல் இதனைச் சுற்றி வரும் கோள் ஒன்றைத் தாம் அவதானித்ததாக வானியலாளர்கள் அறிவித்தனர். பொமல்ஹோட் பி என்ற இக்கோளின் திணிவு வியாழனை விட மூன்று மடங்கு பெரியதும், குறைந்தது நெப்டியூனின் திணிவை ஒத்ததும் ஆகும்.
டோங்பா எழுத்துக்கள்
டோங்பா எழுத்துக்கள் (Dongba script), தென் சீனாவில் நாக்சி மக்கள் நடுவே புழக்கத்தில் இருந்த படவெழுத்து முறையாகும். நாக்சி மொழியில் இவ்வெழுத்து முறையை "மரப் பதிவுகள்" அல்லது "கற்பதிவுகள்" என்னும் பொருள்படும் சொற்களால் அழைத்தனர். கெபா அசையெழுத்து முறை, இலத்தீன் எழுத்து ஆகியவற்றுடன் இதுவும் நாக்சி மொழியை எழுதுவதற்கான ஒரு எழுத்துமுறையாக இருந்தது. இது ஏறத்தாழ ஆயிரம் ஆண்டுகள் பழமையானது. உருவங்கள் அற்ற பண்பியற் சொற்களைக் குறிப்பதற்கு வரியுருக்களை (glyphs) ஒலிக்குறிகளாகப் (rebuses) பயன்படுத்த முடியும். இவ்வெழுத்து முறையைப் பெரும்பாலும் ஒரு நினைவுக் குறியீடாகவே இருந்தது. இதனால் இக் குறியீடுகளை நாக்சி மொழியை எழுத்தில் வடிப்பதற்கான ஒரு நேரடியான முறையாகக் கொள்ள முடியாது. வெவ்வேறு நபர்கள் இவ் வரியுருக்களை வெவ்வேறு பொருள் குறிக்கும்படி பயன்படுத்தலாம்.
தோற்றமும் வளர்ச்சியும்
இதற்கு முற்பட்ட எழுத்து முறைகள் இருந்த சூழலில் உருவானாலும், டோங்பா எழுத்துமுறை ஒரு தனியான பண்டைய எழுத்து முறையாகத் தெரிகிறது. டோங்பா சமயக் கதைகளின்படி போன் சமயத்தை நிறுவிய தொன்பா சென்ராப் என்பவரே இந்த எழுத்துமுறையை உருவாக்கியதாகச் சொல்லப்படுகின்றது. சீன வரலாற்று ஆவணங்களின்படி டோங்பா கிபி ஏழாம் நூற்றாண்டில் தாங் வம்சத் தொடக்க காலத்திலேயே புழக்கத்தில் இருந்ததாகத் தெரிகிறது. 10 ஆம் நூற்றாண்டில் சோங் வம்சக் காலத்தில் டோங்பா நாக்சி மக்களிடையே பரவலாகப் புழங்கிவந்தது.
1957 ஆம் ஆண்டில் சீன அரசு நாக்சி மொழிக்கு இலத்தீன் எழுத்து முறையைத் தழுவிய ஒலியன் எழுத்துமுறை ஒன்றை உருவாக்கியது. இன்று டோங்கா அழியும் நிலையில் உள்ளது. நாக்சிப் பண்பாட்டைப் பாதுகாக்கும் முயற்சியில் சீன அரசு இன்று டோங்கா அழிவதைத் தடுக்கும் முயற்சிகளில் ஈடுபட்டுள்ளது.
பகுப்பு:எழுத்து முறைகள்
1535 இல் இந்தியா
1535 இல் இந்தியாவில் நடந்த நிகழ்வுகள்.
மேலும் காண்க
பகுப்பு:1535 பகுப்பு:1530களில் இந்தியா
செருமேனியம்((IV) நைட்ரைடு
செருமேனியம்((IV) நைட்ரைடு என்பது Ge3N4 என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். செருமானியமும் அமோனியாவும் வினைபுரிவதால் இச்சேர்மம் உண்டாகிறது.
மேற்கோள்கள்
பகுப்பு:செருமேனியம் சேர்மங்கள் பகுப்பு:நைட்ரைடுகள் .
பிம்பிரி தொடருந்து நிலையம்
பிம்பிரி தொடருந்து நிலையம் மகாராஷ்டிராவில் உள்ள பிம்பிரி நகரில் உள்ளது. இது பிம்பிரி காய்கறிச் சந்தைக்கு அருகில் அமைந்துள்ளது. இது மும்பை தொடருந்து நிலையத்தில் இருந்து புனே தொடருந்து நிலையத்திற்கு செல்லும் வழியில் உள்ளது. இங்கு புனே புறநகர தொடர்வண்டிகள் நின்று செல்கின்றன. இவை தவிர, சின்ஹகாடு விரைவுவண்டியும், சகாயத்ரி விரைவுவண்டியும் நின்று செல்கின்றன. மும்பையில் இருந்து பந்தர்பூருக்கும், சீரடிக்கும், கர்நாடகத்தில் உள்ள பிஜாப்பூருக்கும் செல்லும் பயணியர் வண்டிகளும் நின்று செல்கின்றன.
வியூசோனிக்
வியூசோனிக் (ViewSonic) என்ற நிறுவனம் கணினி உதிரிப்பாகங்கள் தயாரிக்கும் ஒரு வன்பொருள் நிறுவனமாகும். இந்நிறுவனத்தின் விற்பனைப்பிரிவு இந்தியாவிலும் பிரத்தியேகமாக அறிமுகப்படுத்தப்பட்டுள்ளது. குறிப்பாக மூன்று வருட உத்திரவாதத்துடன் இந்த நிறுவன திரைகள் விற்பனையில் உள்ளன. இதன் உற்பத்தி தொழில் கூடம் தைவான் நாட்டில் இயங்கி வருகிறது.
பகுப்பு:தொழில்நுட்ப வணிக நிறுவனங்கள்
தெற்கு மண்டலம் (கமரூன்)
தெற்கு மண்டலம் (Région du Sud) கமரூன் நாட்டின் தென்மேற்கு மற்றும் தென் மத்திய பகுதிகளை உள்ளடக்கியது. இதன் எல்லைகள் முறையே கிழக்கே கிழக்கு மண்டலம், வடக்கே மத்திய மண்டலம், வடமேற்கே லிட்டோரல் மண்டலம், மேற்கே கினி வளைகுடா (அட்லாண்டிக் பெருங்கடல் பகுதி) மற்றும் தெற்கே எக்குவடோரியல் கினி நாடும், காபோன் நாடும், கொங்கோ குடியரசு நாடும் அமைந்துள்ளது. தெற்கு மண்டலம் 47720 சதுர கிமீ பரப்பளவை கொண்டது. இது நாட்டின் நான்காவது பெரிய மண்டலமாகும். பல்வேறு வகையான இனக்குழுக்கள் உள்ளனர்.
மேற்கோள்கள்
பகுப்பு:கமரூனின் மண்டலங்கள்
பொன்பரப்பி முனியனார் கோயில்
பொன்பரப்பி முனியனார் கோயில் தமிழ்நாட்டில் அரியலூர் மாவட்டம், பொன்பரப்பி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உயிரித் தொழில்நுட்பத்தின் வரலாறு
கி.பி.19ஆம் நூற்றாண்டு முதல்..
முதன்முதலில், இரண்டு வெவ்வேறு வைரஸ்களின் DNA துண்டுகளை இணைத்து recombinant molecule செயற்கை முறையில் உருவாக்கப்படுகிறது.
Kary Mullis,சிறிய DNA துண்டுகளை விரைவில் பெருக்கம் செய்ய உதவும் 'பாலிமரேஸ் சங்கிலித்தொடர் வினையை' ( polymerase chain reaction (PCR)) கண்டுபிடிக்கின்றனர்.
மனித மரபு ரேகை மற்றும் மனித உரிமைகள் மீதான அனைத்துலக தீர்மானத்தை யுனெசுகோ அறிவிக்கிறது.
DNAவின் double helix வடிவத்தை வாட்சனும் க்ரிக்கும் கண்டுபிடித்து 50 ஆண்டுகள் நிறைவு.
பகுப்பு:உயிரித் தொழில்நுட்பம்
ஐவிநி விண்வெளிக் கழிவுகள் தொலைநோக்கி
ஐரோப்பிய விண்வெளி நிறுவனத்தின் விண்வெளிக் கழிவுகள் தொலைநோக்கி (The ESA Space Debris Telescope) ஸ்பெயின் நாட்டின் டெனிரிஃப் தீவில் அமைந்துள்ளது. இது விண்வெளிக் கழிவுகளைக் கண்காணிப்பதற்காக நிறுவப்பட்டுள்ளது. இக்கழிவுகள் புவிநிலை வளையப் பகுதிகளிலும் புவிநிலை மாறும் வட்டப்பாதையிலும் (Geostationary transfer orbit) உள்ள விண்வெளிக் கழிவுகளைக் கண்காணிக்கிறது. மாதம் ஒரு முறை சந்திரனை மையமாக வைத்து ஆராய்கின்றன. இவ்வகை கண்காணிப்பிற்கு அதிக நேரம் ஆகும்.
புவிநிலை மாறும் வட்டப்பாதையில் உள்ள 15 சென்றிமீட்டருக்கும் அதிகமாக அளவுள்ள விண்வெளிக் கழிவுகளை இவை கண்காணிக்கின்றன.
பகுப்பு:தொலைநோக்கிகள் பகுப்பு:விண்வெளிச் சிதிலங்கள்
லீமரேல் சிதாபி
லீமரேல்  அல்லது லீமலெல்  மெய்டேய் புராணங்களில் மற்றும் பண்டைய காங்க்லீபாக் ( பழங்கால மணிப்பூர் ) மதத்தில் உள்ள ஒரு தெய்வம். மெய்டேய் இனத்தின் மிக உயர்ந்த பெண் தெய்வம் இவராவார். இவர் பூமி, இயற்கை மற்றும் குடும்பத்தின் தெய்வம். பிரபஞ்சத்தில் உள்ள ஒவ்வொரு உயிரினத்திற்கும் தாயாக போற்றப்படுகிறார்.
thumb|200x200px| விளக்கத்துடன் கூடிய சின்னம்
சொற்பிறப்பியல்
Meitei வார்த்தையான "லீமரேல்" என்பது " ராணி " அல்லது " தேவதை " என்று பொருள்படும். "லீமரேல்" என்ற சொல்லை லீ, மா மற்றும் ரேல் (அல்லது ரேன்) ஆகிய அசைகளாகப் பிரிக்கலாம். "லீ" என்றால் நிலம் அல்லது பூமி. "மா" என்றால் அம்மா. "ரெல்" (அல்லது ரென்) என்றால் சிறந்தது. மெய்டேய் வார்த்தையான "சிதாபி" சி, தா மற்றும் பி என பிரிக்கலாம். "சி" என்றால் இறப்பது, "தா" என்பது எதிர்மறையான பொருளைக் குறிக்கிறது. "பி" என்பது பெண் பாலினத்தைக் குறிக்கிறது.
விளக்கம்
லீமரேல் நித்திய தாய் தெய்வமாகக் கருதப்படுகிறது. பண்டைய காலங்களில், ஆளும் அரச தம்பதிகள் லாப்லென் கா (மத்திய அறை) இல் அமர்ந்தனர். அவர்கள் லீமரேல் தெய்வத்தின் புனித இடத்தை நோக்கியவாறு அமர்ந்திருப்பர். ஆண்களும் பெண்களும் லீமரலின் கருப்பையிலிருந்து தோன்றியதாக நம்பப்பட்டது. பாரம்பரிய மெய்டேய் நம்பிக்கைகளில் ஒரு வீடு தாய்க் கடவுளின் குறியீடாக உள்ளது.
புராணம்
மிக உயர்ந்த படைப்பாளியான அட்டிங்காக் (சலைலெல் என்றழைக்கப்படுபவர்) தனது இரண்டு மகன்களான சனாமாஹி மற்றும் பகாங்பா ஆகியோரை உலகம் முழுவதும் பந்தயத்தில் ஓடச் சொன்னார். வெற்றி பெற்றவர் உலகின் அதிபதியாக நியமிக்கப்படுவார். சனாமாஹி தனது இளைய சகோதரன் பகாங்பாவை விட வலிமையானவன். அவன் தன் பயணத்தைத் தொடங்கினான். பகாங்பா தனது தாயார் லீமாரல் சிதாபியிடம் அழுதான். பிரபஞ்சத்தின் சிம்மாசனத்தின் பின்னால் உள்ள ரகசியத்தை அவர் அவனிடம் சொன்னார். பரம சிம்மாசனத்தைச் சுற்றி வருவது பிரபஞ்சத்தைச் சுற்றி வருவதற்குச் சமம் என்பது இரகசியம். எனவே, பகாங்பா தனது தந்தையான பரமாத்மாவைச் சுற்றி வந்தான். இதனால், அவன் பந்தயத்தில் வென்று பிரபஞ்சத்தின் அதிபதியானார். சனாமாஹி வீடு திரும்பியபோது, தனது இளைய சகோதரன் சிம்மாசனத்தில் அமர்ந்திருப்பதைக் கண்டான். அவனுக்கு கோபம் வந்தது. அவன் பகங்பாவை தாக்கினான். பக்காங்பா ஓடிவிட்டான். அவன் ஏழு லைரெம்பிஸ் (வான தெய்வீக கன்னிகள்) மத்தியில் தன்னை மறைத்துக்கொண்டான். முழுமுதற் தெய்வம் தலையிட்டார். அவர் சனமாஹியை அமைதி நிலைக்குக் கொண்டு வந்தார். சனமஹியை மனித இனத்தின் அரசனாக ஆக்கினான். அதே நேரத்தில், லீமரேல் சிதாபி தேவி சனாமாஹியோடு சேர்ந்து மற்றொரு இமுங் லாய் (வீட்டு தெய்வம்) ஆனார்.
சில புனைவுகளின்படி, தெய்வம் இமா லீமரென் (தாய் லீமரேல்) சந்தையை கவனித்துக்கொள்கிறார். அவர் அவ்வாறு செய்வதன் மூலம் அமைதியையும் நல்லிணக்கத்தையும் தருகிறார். இந்த பாரம்பரியம் இன்னும் பெண்களால் பராமரிக்கப்படுகிறது. பெண்கள் "இமா"வின் வழித்தோன்றலாகக் கருதப்படுகிறார்கள்.
குழந்தை உலகில், படைப்பாளி கடவுள் அட்டிங்கோக் மாரு சிதாபா தேவி லீமரேல் சிதாபியிடம் லீமரேலிடமிருந்தே மற்றொரு தெய்வத்தை உருவாக்கும்படி கேட்டார். புதிய தெய்வத்தை உருவாக்கிய பிறகு, அவருக்கு எமோய்னு ( இமோய்னு) என்று பெயரிடப்பட்டது. அவர் மனிதகுலத்தின் காவல் தெய்வமாக பூமிக்கு அனுப்பப்பட்டார்.
உரைகள்
பல பழங்கால நூல்கள் ( புயாக்கள் ) லீமரேல் தெய்வத்தைப் பற்றி எழுதியுள்ளன. அவற்றுள் சில, லீமரேன் நயோம், லீமாரென் லாங்கோன், லீமாரன் மிங்கீ, லீமாரன் ஷெக்னிங் லாசட், லீமாரென் உங்கோயிரோன் ஆகியவையாகும்.
வழிபாடு
லீமரேல் சிதாபி மற்றும் அவரது மகன் சனாமாஹி ஆகியோர் ஒவ்வொரு மெய்டேயின் முதல் அறையில் வணங்கப்படுகிறார்கள். காலை பொழுதில் கோரூ அங்கன்பாவை(சூரிய வெளிச்சம்) லீமரேல் தேவி விரும்பவில்லை.. எனவே, முக்கியமாக லோய் சாதியினரின் வீடுகள்தெற்கு நோக்கி அமைக்கப்பட்டுள்ளன. அவள் தண்ணீரிலும் வாழ்கிறாள். எனவே, அவள் ஒரு இசைபூவில் (ஒரு மண் குடம் அல்லது தண்ணீர் கொண்ட டெரகோட்டா பானை) வழிபடப்படுகிறாள். இரண்டு தெய்வங்களின் இருப்பிடத்தை குறிக்கும் வகையில் படங்கள் எதுவும் வைக்கப்படுவதில்லை.
ஒரு வீட்டின் மூத்த பெண் தேவியின் புனித மண் பானையில் இளநீரை நிரப்புகிறாள். அவள் புனித நீராடிய பிறகு இதைச் செய்கிறாள். புதிய பூக்கள், பழங்கள், காய்கறிகள் மற்றும் அரிசி, தேவிக்கு அர்ப்பணிப்பதற்காக வழங்கப்படுகிறது. குடும்ப உறுப்பினர்களை எல்லா பிரச்சனைகளிலிருந்தும் பாதுகாக்க பிரார்த்தனைகளும் நடைபெறும்.
மைபாக்கள் லீமரென் தெய்வத்திற்கு அர்ப்பணிக்கப்பட்ட பாடல்களைப் பாடுவதன் மூலம் சடங்குகளைச் செய்கிறார்கள். இது பொதுவாக வீட்டிற்குள் செய்யப்படுகிறது. தண்ணீர், அரிசி மற்றும் பூக்கள் முக்கியமாக வைக்கப்படுகின்றன.
ஷாயோன் (அவதாரங்கள்)
லீமரேல் சிதாபி பல்வேறு வடிவங்களில் பல்வேறு பண்புகளைக் கொண்ட பல்வேறு அவதாரங்களுக்காக அறியப்படுகிறார்.
பின்வருபவை அவருடைய அவதாரங்கள்:
திருவிழாக்கள்
தேவி லீமரேல் சிதாபி மற்றும் அவரது மகன் சனாமாஹி முக்கியமாக பல மத நிகழ்வுகளில் வழிபடப்படுகிறார்கள். அவற்றுள் சில சஜிபு சிரோபா மற்றும் சரோய்-கங்பா .செய்ரோபா என்பது மெய்டேய் புத்தாண்டு (மணிப்பூரி புத்தாண்டு) திருவிழா ஆகும். சரோய்-கங்பா என்பது தீய ஆவிகளை மகிழ்விக்கும் ஒரு மத நிகழ்வாகும்.
கலைகளில்
thumb|379x379px| பேனா (இசைக்கருவி) தேவி லீமரேலுடன் தொடர்புடைய பல்வேறு இசை தாளங்களை நிகழ்த்தப் பயன்படுகிறது. பேனாவின் (இசைக்கருவி ) ஒன்பது வகையான இசை தாளங்களில் ( சீசாக் கள்) லீமாரல் ஷீசாக் ஒன்றாகும். மெய்டேய் பாரம்பரியத்தின் (மணிப்பூரி கலாச்சாரம்) இந்த பாடும் பாணி இலாய் ஹரோபா திருவிழாவின் போது பாடப்படுகிறது.
காங்லேய் சிம்மாசனத்தின் கதைகள் நாவலில், லீமரேல் சிதாபி தெய்வம் நோங்டா நோங்கல் லெம்பி என்று வழங்கப்படுகிறார்.
புவியியலில்
லீமரேல் மலை மணிப்பூரில் உள்ள ஒரு மலையாகும். லோக்டாக் ஏரியின் 360 கோணப் பார்வைக்காக மலையேற்றம் செல்பவர்கள் இங்கு செல்கின்றனர்.
வெளி இணைப்புகள்
பகுப்பு:பெண் தெய்வங்கள் பகுப்பு:மெய்டேய் கடவுள்கள் பகுப்பு:மணிப்பூர்
கொண்டப்பநாயனபள்ளி ஊராட்சி
கொண்டப்பநாயனபள்ளி ஊராட்சி (Kondappanayanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3354 ஆகும். இவர்களில் பெண்கள் 1659 பேரும் ஆண்கள் 1695 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சொக்ஸ்சர்ஜென்
சொக்ஸ்சர்ஜென் என்பது பிலிப்பீன்சின் அமைந்துள்ள 17 பிராந்தியங்களுள் ஒன்றாகும். இது பிராந்தியம் பிராந்தியம் XII எனக் குறிக்கப்படுகின்றது. இது ஐந்து மாகாணங்களைக் கொண்டுள்ளது. இதன் பிராந்தியத் தலைநகரம் கொரொனடால் நகரம் ஆகும். இதன் பரப்பளவு 22466 ஆகும். இதன் மக்கள் தொகை 2010ம் ஆம் ஆண்டின் சனத்தொகைக் கணிப்பின் படி 4,109,571 ஆகும்.
கொண்டப்பநாயனபள்ளி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சொக்ஸ்சர்ஜென்
வெளி இணைப்புக்கள்
பகுப்பு:பிலிப்பீன்சின் பிராந்தியங்கள்
கொண்டப்பநாயனபள்ளி ஊராட்சி
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அவல்பூந்துறை
அவல்பூந்துறை (ஆங்கிலம்:Avalpoondurai), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் மொடக்குறிச்சி வட்டத்தில் இருக்கும் ஒரு பேரூராட்சி ஆகும். இவ்வூர் ஈரோடு - காங்கேயம் செல்லும் வழியில் அமைந்துள்ளது. வேளாண்மையே இவ்வூரின் முக்கியமான தொழிலாகும்.
அமைவிடம்
அவல்பூந்துறை பேரூராட்சிக்கு வடக்கில் 15 கி.மீ. தொலைவில் ஈரோடு; கிழக்கில் மொடக்குறிச்சி 15 கி.மீ.; மேற்கில் வெள்ளோடு 8 கி.மீ.; தெற்கில் அரச்சலூர் 8 கி.மீ. தொலைவில் உள்ளன.
பேரூராட்சியின் அமைப்பு
26.26 ச.கி.மீ. பரப்பும், 15 பேரூராட்சி மன்ற உறுப்பினர்களையும், 54 தெருக்களையும் கொண்ட இப்பேரூராட்சி மொடக்குறிச்சி  (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி  3,552 வீடுகளும், 11,789 மக்கள்தொகையும் கொண்டது.
பாரா
பாரா (Farah,பஷ்தூ மொழி/பாரசீக மொழி: فراه) என்பது மேல் ஆப்கானித்தானில் அமைந்துள்ள ஒரு நகரமாகும். இது பாரா மாகாணத்தின் தலைநகரமுமாகும். இதன் மக்கள் தொகை கிட்டத்த் தட்ட 108,400 ஆகும். இதன் முக்கிய இனக்குழு பஷ்தூன் ஆகும். மற்றும் ஆப்கானித்தானின் 16வது அதி கூடிய மக்கள் தொகையைக் கொண்ட நகரமாகும்.
மேற்கோள்கள்
பகுப்பு:ஆப்கானித்தான் நகரங்கள்
1536 இல் இந்தியா
1536 இல் இந்தியாவில் நடந்த நிகழ்வுகள்.
மேற்கு நியூ யார்க், நியூ செர்சி
மேற்கு நியூ யார்க் ( West New York ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஹட்சன் கவுன்டியில் அமைந்துள்ள ஒரு சிறுநகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 1.33 சதுர கிலோ மீற்றர் பரப்பளவைக் கொண்டுள்ளது. இதில் 1.01 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.32 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 49,708 ஆகும். மேற்கு நியூ யார்க் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 49,341.7 குடிமக்கள் ஆகும்.
மிகேல் டி நோரொன்யா, லின்யாரெசின் நாலாம் கவுன்ட்டு
மிகேல் டி நோரொன்யா, லின்யாரெசின் நாலாம் கவுன்ட்டு (Miguel de Noronha, 4th Count of Linhares) (1585-1647), போர்த்துகலின் அரசர் மூன்றாம் பிலிப்புக்கு விசுவாசமான போர்த்துக்கேயப் பிரபுவும், படை வீரரும் ஆவார். இவர் போர்த்துக்கேய இந்தியாவின் வைசுராயாகப் பணியாற்றி உள்ளதுடன், போர்த்துகலிலும் பல உயர் பதவிகளை வகித்துள்ளார்.
வரலாறு
1608 ஆம் ஆண்டில், இவரது ஒன்றுவிட்ட சகோதரர், டொம் பெர்னான்டோ டி நோரொன்யா பிள்ளைகள் இன்றி இறந்தபோது, லின்யாரெசின் நாலாம் கவுன்டு ஆனார். இவரது தந்தையாரைப்போல, இவர் 1624-1628 காலப் பகுதியில் தஞ்சியரில் ஆளுனராக இருந்து, இப்பகுதியில் முசுலிம்களுக்கு எதிரான போர்களில் பல வெற்றிகளையும் கண்டவர். இதன் பின்னர் 1629க்கும் 1635க்கும் இடைப்பட்ட காலத்தில் இவர் போர்த்துக்கேய இந்தியாவின் 44 ஆவது ஆளுனராகவும், இந்தியாவின் 23 ஆவது வைசுராயும் ஆனார். இவரது பாட்டனாரும் 1550-1554 காலப் பகுதியில் இந்தியாவின் வைசுராயாக இருந்தார். இந்தியாவில் இவரது ஆட்சிக் காலத்தில் ஊழல், வெளித் தாக்குதல்கள் தொடர்பான பல கடுமையான பிரச்சினைகளை எதிர் நோக்கவேண்டி இருந்தது. இலங்கையிலும், மொம்பாசாவிலும் இழப்புக்கள் ஏற்பட்டன.
ஐரோப்பாவில் நோரொன்யா
ஐரோப்பாவுக்குத் திரும்பிய பின்னர் மாட்ரிடில், போர்த்துகல் அவையின் உறுப்பினர் ஆனார். இங்கு இவர், இசுப்பெயின் இராச்சியத்துடன் தனிப்பட்ட ஒன்றியமாக இருந்த போர்த்துகல், ஒரு இராச்சியமாகவே இருக்கவேண்டும் என்பதற்காக வாதிட்டார். இவ்விடயத்தில், போர்த்துகல், இசுப்பெயினின் ஒரு மாகாணமாக இருக்க வேண்டும் எனக் கருதிய ஒலிவாரசுடன் கடுமையாக முரண்பட்டார். 1640 அம் ஆண்டில் போர்த்துக்கேய மீள்விப்புப் போரின்போது இவர் அரசர் பிலிப்புக்கு விசுவாசமாக இருந்தார். 1646 ஆம் ஆண்டில், ஓர்பிட்டெல்லோ போரில் பிரான்சுக்கு எதிராகப் போரிட்டார். இப்போரின்போது பிரெஞ்சுக் கப்பற்படையை அழிக்காது விட்டதற்காகப் பதவியில் இருந்து நீக்கப்பட்டதுடன், சிறையிலும் அடைக்கப்பட்டார். 1647 ஆம் ஆண்டு இவர் மாட்ரிடில் காலமானார்.
காட்டுநாயக்கன்பட்டி ஊராட்சி
காட்டுநாயக்கன்பட்டி ஊராட்சி (Kattunaickenpatti Gram Panchayat), தமிழ்நாட்டின் தேனி மாவட்டத்தில் உள்ள தேனி வட்டாரத்தில் அமைந்துள்ளது. இந்த ஊராட்சி, போடிநாயக்கனூர் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2413 ஆகும். இவர்களில் பெண்கள் 1208 பேரும் ஆண்கள் 1205 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உயிரித் தொழில்நுட்பத்தின் பயன்பாடுகள்
வேளாண்மை
தாவரங்களில் மரபணு மாற்றம் செய்வதின் மூலம், பின்வரும் விரும்பத்தகுந்த குணங்களைப் பெறலாம்.
சுற்றுச்சூழல்
உயிர் நுட்பவியல் சுற்றுப்புறச்சூழலில் முக்கியப்பங்கினை வகிக்கிறது.இதன் மூலம் இயற்கை சுற்றுப்புறச்சூழல் மற்றும் அதன் முக்கிய கூறுகள் ஆகியனவற்றை பாதுகாத்தல் மற்றும் பொருளாதார ரீதியாக பயன்படுத்துதல் உள்ளிற்றவற்றைஉள்ளடக்கியது. சுற்றுப்புறசூழலை மாசுபடுத்தும் காரணிகளை உயிர்காரணிகள் கொண்டு ஒடுக்கவும், அதனை மறுசுழற்சி முறைகள் மூலம் பொருளாதார பயன்பாடுகளுக்கு பயன்படுத்திக்கொள்ளவும் உதவுகிறது.
சட்டம்
உயிர்காரணிகள் பயன்படுத்தும் முறை மற்றும் அதன் தோற்றம், அதனை பயன்படுத்தும் தர்மம் ஆகியவற்றை உள்ளடக்கியது உயிர்சட்ட வகைமை.
உணவு பதப்படுத்துதல்
பென்சால்டிஹைட் (benzaldihyde) போன்ற பாதுகாப்பான்கள் (preservatives) உணவு பொருட்களுடன் சேர்த்து பல நாட்கள் கெடாமல் பாதுகாக்கலாம்.
பகுப்பு:உயிரித் தொழில்நுட்பம்
மகாராசா கிசான் பான்
மேற்கோள்கள்
பகுப்பு:2020 இறப்புகள் பகுப்பு:1947 பிறப்புகள்
சீர்காழி
சீர்காழி (Sirkazhi) தமிழ்நாட்டின் மயிலாடுதுறை மாவட்டத்தில் உள்ள சீர்காழி வட்டத்தில் அமைந்துள்ள ஒரு நகரம் ஆகும். நகராட்சியான இந்நகரம், வடக்கே ஏழு கிலோ மீட்டர் தொலைவில் கொள்ளிடம் ஆறும், ஊரின் நடுவில் கழுமலையாறு மற்றும் தெற்கு எல்லையில் உப்பனாறு எனும் ஆறுகள் ஓடும் வளமான நிலப்பகுதியைக் கொண்டது. சீர்காழி நகரின் நடுவே புகழ்பெற்ற திருஞானசம்பந்தர் சன்னதி அமைந்துள்ளது. இக்கோயிலின் மூலவர் சட்டைநாதர் ஆவார்
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 32,228 மக்கள் இங்கு வசிக்கின்றார்கள். இவர்களில் 16,196 ஆண்கள், 16,032 பெண்கள் ஆவார்கள். சீர்காழி மக்களின் சராசரி கல்வியறிவு 84.98% ஆகும். சீர்காழி மக்கள் தொகையில் 13.39% ஆறு வயதுக்குட்பட்டோர் ஆவார்கள்.
இங்கு ஆதி திராவிடர் (பறையர்) சமூகத்தை சேர்ந்த மக்கள் பரவலாக வாழுகின்றனர். படையாட்சிகள் (வன்னியர்), நாயுடுகள், பிள்ளைமார்கள் என்று வாழ்கின்றனர். பல தலைமுறைகளாக இங்கு கிறித்தவர்களும் (கத்தோலிக்கர்கள்) வசித்து வருகின்றனர். கணிசமான எண்ணிக்கையிலான இசுலாமியர்கள் இந்நகரத்தின் வடக்குப் பகுதியில் வசித்து வருகின்றனர். கடந்த ஐம்பது ஆண்டுகளில் குடியேறிய மார்வாரிகளும் இவ்வூரில் வசித்து வருகின்றனர்.
திருக்கோயில்கள்
இவ்வூரைச் சுற்றி பழமை வாய்ந்த பல இந்துக் கோவில்கள் உள்ளன. அவற்றில் சில, சீர்காழி சட்டைநாதசுவாமி கோயில் சீர்காழி, செங்கமேடு, திருமுல்லைவாசல் முல்லைவனநாதர் கோயில் புள்ளிருக்கு வேளூர் எனும் வைத்தீசுவரன்கோவில், மயிலாடுதுறை மயூரநாதசுவாமி கோயில், திருக்கோலக்கா, திருவெண்காடு சுவேதாரண்யேசுவரர் கோயில், வஸ்தராஜபுரம் சாஸ்தா கோவில், திருக்கடையூர், திருவெண்காடு, திருமணஞ்சேரி மற்றும் திருவாழி – திருநகரி விண்ணவர் கோவில்கள் எனப் பல புகழ்மிகு கோவில்கள் அமைந்துள்ளன.
உண்மையான பெயர்: சீகாழி
ஆதியில் இந்தத் தலத்தின் பெயர் "ஸ்ரீ காழி நகரம்' அதுவே தமிழில், "சீகாழி' என்றானது. சீ= மிகவும் உயர்ந்தது. இப்போது இவ்வூரை "சீர்காழி' என்று தவறாக அழைக்கின்றனர். ஆனாலும் விவரமறிந்த சைவப் பெரியோர்கள், "காழி நகரம்" என்றோ, "சீகாழி' என்றோதான் தற்போதும் குறிப்பிடுகின்றனர்.
திருஞானசம்பந்தர்
இந்தச் சீகாழியில், ஆறாம் நூற்றாண்டில் வாழ்ந்த சிவபாத இருதயர்-பகவதி அம்மையாரின் தெய்வக் குழந்தையாகத் தோன்றியவர் திருஞானசம்பந்தர் ஆவார். இவர் மூன்று வயதுக் குழந்தையாக இருந்த சமயம், தன் தந்தையுடன் சிர்காழி சட்டை நாத சுவாமி ஆலய குளத்தில் நீராடச் சென்றார். சம்பந்தர் சிறு குழந்தையாதலால் அவரைக் கரையில் அமர்த்திவிட்டு சிவபாத இருதயர், குளத்தில் ஆழ மூழ்கி நீராடிக் கொண்டிருந்தார். அப்போது சம்பந்தர், தந்தையைக் காணாமல் திகைத்தார். முற்பிறவி நல்வினைகளால் பார்வதியையும் பரமேசுவரனையும் அம்மையப்பராக உணர்ந்து, "அம்மே அப்பா' என்று அழுதார்.
இதைக் கண்ட இறைவன், "கிண்ணத்தில் திருமுலைப்பால் கொடுத்தருள்க'' என்று தேவிக்குக் கட்டளையிட்டார். அதன்படியே அன்னை உமாதேவி, ஞானப் பாலை அழுத குழந்தைக்கு ஊட்ட, அந்தக் குழந்தையும் சிவ ஞானம் பெற்று திருஞானசம்பந்தரானது.
வாயில் பால் வழிந்த நிலையில் நின்ற சம்பந்தரைக் கண்ட அவரது தந்தையார், "பால் கொடுத்தது யார்?'' என்று கோபத்துடன் கேட்டு, கோலெடுத்து அதட்டினார். அப்போது சம்பந்தர் "தோடுடைய செவியன்' என்னும் திருப்பதிகம் பாடியருளி, சிவ-பார்வதியே இந்த அருளைச் செய்தனர் என்று தனது தந்தைக்கு உணர்த்தினார்.
அதன்பின் திருஞான சம்பந்தர் சைவ சமயம் தழைக்க, பல்வேறு திருத்தலங்களுக்குச் சென்று திருப்பதிகங்கள் பாடினார். தனது பதினாறாவது வயதில், நல்லூர்ப்பெருமணம் எனும் ஆச்சாள்புரத்தில், தன்னுடைய திருமணத்தை முடித்து அன்பர்கள் கூட்டத்துடன் தானும் சிவ ஜோதியில் கலந்தார்.
இப்படிச் சைவம் தழைக்கத் தோன்றி, அயராது பாடுபட்டு வெற்றி பெற்ற ஞானசம்பந்தரின் பிறந்த தலமென்ற பெருமையே சீகாழிக்குப் போதுமானது.
புராண வரலாறு
ஏழு தீவுகள் அடங்கிய இந்தப் பேரண்டத்தை, ஒரு சந்தர்ப்பத்தில் கடல் பொங்கி அழித்தது. அப்போது சீகாழி திருத்தலம், பிரளய வெள்ளத்திலும் தோணியாக மிதந்து அழியாதிருந்தது. இதனால் இவ்வூர் "தோணிபுரம்' என்றும் போற்றப்படுகிறது.
மகாவிஷ்ணு மாவலி மன்னனின் வேண்டுகோளின்படி தனது மூன்றாவது அடியை அவன் தலை மேல் வைத்து பாதாள உலகில் செலுத்தினார். பின்னர், அகங்காரம் ஏற்பட்டு பூமியை நடுங்கச் செய்தார். இதையறிந்த சிவாம்சமான வடுக பைரவர், தமது திருக்கரத்தால் விஷ்ணுவை மார்பில் அடித்து பூமியில் வீழ்த்தினார். இதையறிந்த மகாலட்சுமி மாங்கல்ய பிச்சை கேட்க, மகாவிஷ்ணுவை மீண்டும் உயிர் பெற்று எழச்செய்தார் பரமேசுவரன். பின்னர் திருமாலின் வேண்டுகோளுக்கிணங்க, இறைவன் அவரது எலும்பைக் கதையாகக் கொண்டும், தோலைச் சட்டையாகப் போர்த்தியும் காட்சி தந்தார். இதனால் சீகாழி பைரவருக்கு "சட்டை நாதர்' என்ற திருப்பெயர் ஏற்பட்டது.
கல்வெட்டுகள்
இவ்வாலயத்தில் 47 கல்வெட்டுகள் கண்டறியப்பட்டுள்ளன. இரண்டாம் குலோத்துங்கன், இரண்டாம் ராஜராஜன், மூன்றாம் குலோத்துங்கன், வீர ராஜேந்திரன், ராஜாதிராஜ தேவர், கோப்பெருஞ் சிங்கன், பரகேசரி வர்மன், கிருஷ்ண தேவராயர் எனப் பல்வேறு மன்னர்களின் கல்வெட்டுகள் இங்குள்ளன.
ஆலய அமைப்பு
சீகாழி நகரின் மையப் பகுதியில், நான்கு புறமும் கோபுரங்களுடன், உயர்ந்த திருச்சுற்று மதில்களுடனும் இவ்வாலயம் விளங்குகிறது. இறைவன் பிரம்மபுரீசுவரருக்கும், இறைவி திருநிலை நாயகிக்கும், திருஞானசம்பந்தருக்கும் தனித்தனி ஆலயங்கள் அமைந்துள்ளன. வடக்கு உட்பிரகாரத்தில் முத்துச் சட்டை நாதர் அருள் பாலிக்கின்றார். தெற்கு உட்பிரகாரத்தில் அறுபத்து மூவர் காட்சியைக் காணலாம். இங்கு சட்டை நாதர் பலிபீடமும் அமைந்துள்ளது.
மேல் பிரகாரத்தில், கருவறை விமானமேறிச் சென்று தரிசிக்கப் படிக்கட்டுகள் அமைந்துள்ளன. விமானத்தில் பெரிய உருவத்தில் உமா மகேசுவரர், தோணியப்பராகக் காட்சி தருகின்றார். இவரையடுத்து மேல்புறத்தில் சட்டை நாதர் சந்நிதி அமைந்துள்ளது. இவர் திருப்பெயராலேயே இத்திருத்தலம் அழைக்கப்படுகின்றது. ஆலய வெளிப் பிரகாரத்தில் வடமேற்கு மூலையில் திருஞானசம்பந்தர் திருக்கோயிலும், அதனருகே திருநிலைநாயகி திருக்கோயிலும் அமைந்துள்ளன. அதன் அருகே பெரிய அளவில் பிரம்ம தீர்த்தம், நாற்புறமும் கருங்கல் படிக்கட்டுகளுடன் அமைந்துள்ளது.
இறைவன்
இவ்வாலயத்தில் குரு மூர்த்தம், லிங்க மூர்த்தம், சங்கம மூர்த்தம் என மூன்று வகையான மூர்த்தங்களும் ஒருங்கே அமைந்துள்ளது தனிச் சிறப்பாகும். மலைமீது பெரிய நாயகி சமேத பெரிய நாயகராகக் காட்சி தரும் தோணியப்பரே குரு மூர்த்தமாவார். இவரே திருஞானசம்பந்தருக்கு ஞானோபதேசம் செய்த குரு ஆவார்.
இத்தலத்தின் மூலவராக விளங்கும் பிரம்மபுரீஸ்வரரே லிங்க மூர்த்தமாகும். இவர் பிரம்மனால் பூஜிக்கப்பட்டவர்.
விமானத்தின் உச்சியில் ஆணவ மாயையால் உலகைக் கலக்கிய திருமாலின் உடலைப் பிளந்து, அவருடைய எலும்பைக் கதையாகவும், தோலைச் சட்டையாகவும் கொண்டு, "சட்டை நாதர்' என்ற திருநாமத்தோடு தனிச் சிறப்புடன் பைரவர் விளங்குகிறார்.
தீர்த்தங்கள்
இவ்வாலயத்தில் பிரம்ம தீர்த்தம், காளி தீர்த்தம், கழுமல தீர்த்தம், விநாயக நதி என இருபத்திரண்டு தீர்த்தங்கள் அமைந்துள்ளன. இவற்றில் ஞானசம்பந்தருக்கு அன்னை ஞானப்பால் ஊட்டிய இடமான பிரம்ம தீர்த்தம் மிகவும் சிறப்பு வாய்ந்ததாகும்.
விழாக்கள்
இவ்வாலயத்தில் நாள்தோறும் ஆறு காலப் பூஜைகள் நடத்தப்படுகின்றன. சித்திரை மாதத்தில் பிரம்மோற்சவம் நடைபெறுகின்றது. இதில் இரண்டாம் திருவிழா, திருமுலைப்பால் உற்சவமாகக் கொண்டாடப்படுகிறது. திருநிலை நாயகிக்கு ஆடிப்பூர உற்சவமும், நவராத்திரி உற்சவமும் நடைபெறுகின்றன. சட்டை நாதருக்கு வெள்ளிக் கிழமைதோறும் நள்ளிரவில் நடைபெறும் பூஜை மிகவும் சிறப்பு வாய்ந்ததாகும். இவருக்கு புனுகுச் சட்டம் சார்த்தி வடை, பாயசம் படைக்கப்படுகிறது.
நிர்வாகம்
இவ்வாலயம் திருக்கயிலாயப் பரம்பரை தருமை ஆதீனத்தால் நிர்வகிக்கப்படுகிறது.சீகாழி சட்டைநாத சுவாமி ஆலயம் வருவோர்க்கு மிகப் பெரிய வாய்ப்பு ஆலயத்தின் மேற்கே அமைந்துள்ள திருஞான சம்பந்தர் அவதரித்த இல்லத்தைத் தரிசிப்பது (இது காஞ்சி சங்கர மடத்தின் பராமரிப்பில் உள்ளது). ஞானசம்பந்தருக்குப் பொன்தாளம் வழங்கிய "திருக்கோலக்கா' என்னும் தலமும் அருகில் இருக்கின்றது.
வெளி இணைப்புகள்
பகுப்பு:மயிலாடுதுறை மாவட்டம் மயிலாடுதுறை மாவட்ட ஊர்களும் நகரங்களும்
மோர்னி வான் வைக்
மோர்னி நிகோ வான் வைக்: (Morne Nico van Wyk, பிறப்பு: மார்ச்சு 20, 1979), இவர் தென்னாபிரிக்கா துடுப்பாட்ட அணியின் குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). அதேநேரம் இவர் வலதுகை துடுப்பாளரும் கூட.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1979 பிறப்புகள் பகுப்பு:வாழும் நபர்கள்
கல்கி (1996 திரைப்படம்)
கல்கி (kalki) என்பது 1996 ஆம் ஆண்டு வெளிவந்த ஓர் இந்தியத் தமிழ் நாடகத் திரைப்படம் ஆகும். இந்திரைப்படத்தில் சுருதி, ரஹ்மான், பிரகாஷ் ராஜ், கீதா, ரேனுகா ஆகியோர் நடித்திருந்தனர். தேவா இத்திரைப்படத்திற்கு இசை அமைத்திருந்தார். இது கிரமகோ புரொடக்சன்ச் நிறுவனத்தால் உப தயாரிப்பு செய்யப்பட்டது. இத்திரைப்படமானது 1996 ஆம் ஆண்டின் தீபாவளி வெளியீடுகளில் ஒன்றாக வெளிவந்தது.
மேற்கோள்கள்
பகுப்பு:1996 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள்
நல்லிச்சேரி பிரசன்ன இராஜகோபாலசுவாமி கோயில்
நல்லிச்சேரி பிரசன்ன இராஜகோபாலசுவாமி கோயில் தமிழ்நாட்டில் தஞ்சாவூர் மாவட்டம், நல்லிச்சேரி என்னும் ஊரில் அமைந்துள்ள பெருமாள் கோயிலாகும்.
கரேன் சர்க்சியன் (சமூகவியலாளர்)
கரேன் சர்க்சியன் (Karen Sargsyan) ஆர்மீனிய நாட்டைச் சேர்ந்த ஒரு சமூகவியலாளர் ஆவார். 2023 ஆம் ஆண்டு முதல் இவர் ஆர்மீனிய யூரோ-அட்லாண்டிக் மையத்தின் தலைவராக பணியாற்றுகிறார். 1977 ஆம் ஆண்டு மே மாதம் 29 ஆம் தேதியன்று கரேன் சர்க்சியன் பிறந்தார்.
நல்லிச்சேரி பிரசன்ன இராஜகோபாலசுவாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கரேன் சர்க்சியன் (சமூகவியலாளர்)
தொழில் மற்றும் கல்வி
2017 ஆம் ஆண்டு முதல், சர்க்சியன் ஆர்மீனியாவின் புள்ளிவிவரக் குழுவின் தகவல் தொழில்நுட்ப பிரிவின் தலைவராக பணியாற்றினார். 2014 மற்றும் 2017 ஆம் ஆண்டுகளூக்கு இடையில், சர்க்சியன் யெரெவனில் உள்ள மால்டா மற்றும் ஆர்மீனியா தூதரகத்தில் பணியாற்றினார். யெரெவன் மாநில பல்கலைக்கழகத்தில் இவர் சமூகவியலில் பட்டயம் பெற்றார்.
ஆர்மீனியா, காகசசு பகுதி மற்றும் கிழக்கு ஐரோப்பாவில் தற்போதைய நிகழ்வுகள் தொடர்பான அரசியல் வர்ணனை மற்றும் பகுப்பாய்வுகளை சர்க்சியன் அடிக்கடி முன்வைக்கிறார். ஆர்மீனியாவின் மீது உருசியாவின் செல்வாக்கையும் சர்க்சியன் விமர்சிக்கிறார் மற்றும் கூட்டு பாதுகாப்பு ஒப்பந்த அமைப்பு  உட்பட்ட உருசிய  தலைமையிலான அமைப்புகளில் ஆர்மீனியா உறுப்பினராக இருப்பதையும்  எதிர்க்கிறார். ஆர்மீனியாவின் ஐரோப்பிய ஒருங்கிணைப்பையும் ஐரோப்பிய ஒன்றியத்துடன் நாட்டின் அரசியல் மற்றும் பாதுகாப்பு சீரமைப்பையும் இவர் ஆதரிக்கிறார்.
நல்லிச்சேரி பிரசன்ன இராஜகோபாலசுவாமி கோயில்
கோயில் அமைப்பு
இக்கோயிலில் இராஜகோபாலசுவாமி, ருக்மணி, சத்யபாமா சன்னதிகளும், ஆஞ்சநேயர், செங்கமலத்தாயார், சக்கரத்தாழ்வார், ஆண்டாள், ஜெகத்ரட்சகர் உபசன்னதிகளும் உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. புரட்டாசி மாதம் புரட்டாதிச் சனி,ஹனுமன் ஜெயந்தி,வைகுண்ட ஏகாதசி முக்கிய திருவிழாவாக நடைபெறுகிறது.
கரேன் சர்க்சியன் (சமூகவியலாளர்)
தனிப்பட்ட வாழ்க்கை
ஆர்மீனிய மொழியுடன் கூடுதலாக, இவர் ஆங்கிலம், உருசிய மற்றும் செருமனிய மொழிகளை இவர் பேசுகிறார்.
மேற்கோள்கள்
பகுப்பு:வாழும் நபர்கள் பகுப்பு:1977 பிறப்புகள் பகுப்பு:ஆர்மீனிய நபர்கள் பகுப்பு:ஆர்மீனியா
யக்கலமுல்லை பிரதேச செயலாளர் பிரிவு
யக்கலமுல்லை பிரதேச செயலாளர் பிரிவு (Yakkalamulla Divisional Secretariat, යක්කලමුල්ල ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள காலி மாவட்டத்தில் உள்ளது. இப்பிரிவு துணை நிர்வாக அலகுகளாக 44 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 45683 ஆகக் காணப்பட்டது.
வெளியிணைப்புக்கள்
பகுப்பு:காலி மாவட்டப் பிரதேச செயலாளர் பிரிவுகள்
ராம்நாராயண் விசுவநாத் பதக்
ராம்நாராயண் விசுவநாத் பதக் (ஆங்கிலம்: Ramnarayan V. Pathak) என்பவர் இந்தியாவிலிருக்கும் ஒரு குஜராத்தி கவிஞர் மற்றும் எழுத்தாளருமாவார். காந்திய கருத்துக்களில் ஆழ்ந்த ஈடுபாடு கொண்ட பதக் விமர்சனம், கவிதை, நாடகம், அளவீடுகள் மற்றும் சிறுகதைகள் போன்றவைகளை எழுதினார்; இலக்கியப் படைப்புகளைத் திருத்தி மொழிபெயர்த்தார்; அவர் 1946 இல் குஜராத்தி சாகித்ய பரிஷத்தின் (குஜராத்தி இலக்கிய சபை) தலைவராக நியமிக்கப்பட்டார்; 1949லஇல் பண்டைய குஜராத்தி வசனங்களுக்கான நர்மத் சுவர்ண சந்திரக் என்ற குஜராத்தி இலக்கிய பரிசுகளும், 1956 இல் புருஹத் பிங்கலுக்காக சாகித்ய அகாடமி விருது இவருக்கு‌ வழங்கப்பட்டது.